**

ŠPORTSKA ZAJEDNICA BJELOVARSKO – BILOGORSKE ŽUPANIJE

Na temelju članka 1. stavka 3. uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21), članka 31. Statuta Športske zajednice Bjelovarsko – bilogorske županije i Kriterija za vrednovanje i financiranje sportskih udruga Športske zajednice Bjelovarsko – bilogorske županije Izvršni Odbor ŠZBBŽ 27. svibnja 2025. godine, objavljuje;

JAVNI POZIV za financiranje programa i projekata Strukovnih sportskih saveza Športske zajednice Bjelovarsko – bilogorske županije za 2025. godinu – **RAD I FUNKCIONIRANJE STRUKOVNIH SPORTSKIH SAVEZA BBŽ** -

 **1.** Športska zajednica Bjelovarsko – bilogorske županije poziva Strukovne sportske saveze koji su programski usmjereni na rad u području sporta da se prijave na Javni poziv za financiranje programa i projekata Strukovnih sportskih saveza Športske zajednice Bjelovarsko – bilogorske županije za 2025. godinu (u daljnjem tekstu: Javni poziv)

**2.** Savezi sukladno ovom Javnom pozivu mogu prijaviti programe ili projekte za sljedeće programsko područje, a to je;

**- Rad i funkcioniranje Saveza**

Ukupno planirana sredstva za sve Strukovne sportske saveze su – 22.000,00 eura.

Najmanji iznos financijskih sredstava koji se može prijaviti i ugovoriti po pojedinom programu ili projektu je 500,00 eura na godišnjoj razini, a najveći iznos po pojedinom programu ili projektu je 12.000,00 eura na godišnjoj razini isplativo kroz dvanaest mjesečnih rata.

**3.** Rok za podnošenje prijedloga programa i projekata je 30 dana, a završava 26. lipnja 2025. godine.

**4.** Sva financijska sredstva koja Športska zajednica Bjelovarsko – bilogorske županije dodjeljuje putem Javnog poziva na razdoblje do 12 mjeseci odnose se na programe ili projekte koji će se provoditi u kalendarskoj godini za koju se Javni poziv raspisuje.

**5.** Prijavu programa ili projekta na ovaj Javni poziv može podnijeti udruga koja ispunjava sljedeće uvjete:

− upisana je u Registar udruga Republike Hrvatske ili drugi odgovarajući registar;

− upisana je u Registar neprofitnih organizacija;

− upisana je u Evidenciju pravnih osoba u sportu;

− ima sjedište ili ogranak na području Bjelovarsko – bilogorske županije ili je umrežena i povezana sa srodnim udrugama ili ostvaruje međusektorsko partnerstvo s predstavnicima javnog i poslovnog sektora u svrhu jačanja potencijala za razvoj lokalne zajednice i dr.;

− aktivnosti programi i projekt provodi se na području i za promociju Športske zajednice Bjelovarsko – bilogorske županije i Bjelovarsko – bilogorske županije;

− da je članica Športske zajednice Bjelovarsko – bilogorske županije najmanje dvije godine,

− udruga može prijaviti samo jedan program/projekt na ovaj Javni poziv;

− registrirane su kao udruge ili druge pravne osobe čija temeljna svrha nije stjecanje dobiti (organizacije civilnoga društva);

− svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom pozivu i kojima promiču uvjerenja i ciljeve koji nisu u suprotnosti s Ustavom i zakonom, te imaju usklađen statut sukladno Zakonu o sportu;

− program i projekt, koji prijave na ovaj Javni poziv, bude ocijenjen kao značajan (kvalitetan i koristan) za razvoj sporta i civilnoga društva odnosno uvjetima svakog pojedinog javnog poziva ili javnog natječaja;

− ima uredno ispunjene obveze iz svih prethodno sklopljenih ugovora o financiranju iz proračuna Športske zajednice Bjelovarsko – bilogorske županije i drugih javnih izvora;

− nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Županije;

− da se protiv osobe ovlaštene za zastupanje i voditelja/voditeljice programa i projekta ne vodi kazneni postupak i nije pravomoćno osuđen za prekršaje ili kaznena djela iz članka 48. stavka 2. alinejom d) Uredbe;

− općim aktom imaju uspostavljen model dobrog financijskog upravljanja i kontrole te način sprječavanja sukoba interesa pri raspolaganju javnim sredstvima;

− imaju prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način);

− imaju zadovoljavajuće organizacijske kapacitete i ljudske resurse za provedbu programa/projekta, programa javnih potreba, javnih ovlasti;

− imaju uređen sustav prikupljanja članarina te uredno predaju sva izvješća Športskoj zajednici Bjelovarsko – bilogorske županije.

**6.** Kako se može ostvariti prednost u financiranju programa i projekata i tko nema pravo prijave na Javni poziv detaljno je opisano u Uputama za prijavitelje na Javni poziv za financiranje programa i projekata Strukovnih sportskih saveza Športske zajednice Bjelovarsko – bilogorske županije za 2025. godinu.

**7.** Prijedlozi programa i projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Bjelovarsko – bilogorske županije.

 **8.** Obrazac prijave programa i projekata i Obrazac proračuna programa i projekata potrebno je ispuniti na računalu.

**9.** Natječajnu dokumentaciju treba poslati preporučeno poštom, putem dostavljača ili osobno (predaja u uredu ŠZBBŽ, Trg Eugena Kvaternika 13) u jednom primjerku uz napomenu **(„ne otvaraj – Javni poziv za financiranje programa i projekata Strukovnih sportskih saveza ŠZBBŽ za 2025. godinu (RAD I FUNKCIONIRANJE STRUKOVNIH SPORTSKIH SAVEZA))** na sljedeću adresu: Športska zajednica Bjelovarsko – bilogorske županije, Trg Eugena Kvaternika 13, 43 000 Bjelovar.

**10.** Postupak zaprimanja, otvaranja i pregleda dostavljenih prijava, dostava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za financiranje programa i projekata Strukovnih sportskih saveza Športske zajednice Bjelovarsko – bilogorske županije za 2025. godinu.

**11.** Razmatrat će se samo programi i projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

**12.** Sva pitanja vezana uz ovaj Javni poziv mogu se postaviti telefonom, elektroničkim putem ili osobnim kontaktom:

098/971-1365

095/361-5811

sportska.zajednica.bbz@bbz.hr

URBROJ:2103 – 81 – 25 – 68

Bjelovar, 27. svibnja 2025.

ŠPORTSKA ZAJEDNICA BJELOVARSKO – BILOGORSKE ŽUPANIJE